
A peremvidéktől a temetőkig: Az óriás útifű és az erdei tulipán ex situ megőrzésének eredményei

Munkám során két növényfajt választottam, melyek in situ és ex situ populációit vizsgáltam. A fokozottan védett óriás útifű (Plantago maxima Juss. ex Jacq.), ex situ állományait a Duna-Ipoly Nemzeti Park javaslatára, 2016-ban hozták létre a Soroksári Botanikus Kertben, és azóta kísérik figyelmemmel. Ezeknek az állományoknak a vizsgálatába kapcsolódtam be, 2022-ben.
A másik általam vizsgált növényfaj az erdei tulipán (Tulipa sylvestris L.), mely a mediterrán térség honos növénye. Magyarországi előfordulását, korábban csak a Dunántúl néhány pontjáról jelezték. Mezőberény területén 2021-ben jelezték a faj első előfordulását. Munkám során a populáció taxonómiai helyzetét kívántam megállapítani.
Az óriás útifű kapcsán összehasonlító morfometriai méréseket végeztem az ex situ és in situ állományokban a 2022-es és a 2023-as évek folyamán. Megállapítottam, hogy az ex situ állomány egyedszáma a 2022-es és 2023-as évben, minden élőhely típusban csökkent. A 2022-es évben még volt virágzó egyed a mezofil állományban, azonban a rendkívül száraz évek miatt 2023-ban már nem figyeltünk meg virágképzést egyik ex situ állományban sem. A levelek méretei tekintetében a kétváltozós varianciaanalízis alapján az mondható el, hogy a higrofil ex situ állomány volt jellegében leginkább hasonló a kakucsi in situ állományhoz, amely magjaiból létesült az ex situ állomány. Továbbá csírázási kísérleteket állítottam be ősszel és tavasszal a magyarországi ex situ populációból és az area-központi, kazahsztáni természetes populációból származó magtételekből. A kísérletek alapján megállapítható, hogy a magyar magok jó csírázási képességüket ex situ helyzetben is megőrizték, ősszel gyengébben, de tavasszal viszont nagyobb arányban csíráztak, mint a kazah magok.
Az erdei tulipán esetében a magyarországi mezőberényi állományt hasonlítottam össze in situ romániai természetes állományokkal és kultúrából származó egyedekkel. Az összehasonlító morfometiai vizsgálatok alapján, a mezőberényi állomány a Tulipa sylvestris subsp. sylvestris alfajhoz sorolható.



